Diari Oficial de la Generalitat Valenciana


Sumari del DOGV 5428, del 15-01-2007 (2006/14069)

RESOLUCIÓ de 7 de novembre del 2006, de la Conselleria de Territori i Habitatge sobre la declaració d'àrea de rehabilitació del centre històric de Ribesalbes (Castelló).
-------------------------------------------------------------------------------------------------------------------------------------------------------------------------

### Dades del document

Número de DOGV
:   5428

Data del DOGV
:   15-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14195


Data del document
:   07-11-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Ribesalbes
    * patrimoni arquitectònic
    * renovació urbana
    * pla d'urbanisme
    * protecció del patrimoni
    * ajuda a la construcció

ANTECEDENTS DE FET  
Primer. L'Ajuntament de Ribesalbes ha sol·licitat la declaració com a àrea de rehabilitació el centre històric de la localitat.  
Segon. L'àrea de rehabilitació proposada comprén la pràctica totalitat del nucli antic de Ribesalbes. El tipus d'edificació és majoritàriament del tipus unifamiliar. El perfil urbà, reflexa la silueta tradicional dels xicotets pobles de l'interior on l'església i el campanar, polaritzen la imatge del conjunt. Cal destacar l'adaptació del traçat dels carrers i edificis a la topografia del terreny, els seus carrers són la gran majoria empinades i bastant estretes.   
Al voltant del nucli antic en zones de creixement de la població s'han realitzat algunes edificacions, havent de crear nous carrers.  
Els habitatges responen a la tipologia tradicional d'habitatge en municipi rural d'interior, amb altures de dues o tres plantes, caracteritzades generalment per façanes de composició simple, murs de maçoneria lluïts i pintats, buits de xicotetes dimensions en façanes i cobertes de teula.   
Tercer. Es proposa declarar el 90% de la zona SU-1, que correspon a una superfície de 19.855,90 m², i que engloba tot el nucli antic, la qual cosa representa un 3,15% del total de superfície del municipi.  
El nombre aproximat d'habitatges és de 222.   
El nombre d'habitants no estacionals en l'àrea és de 417.  
Quart. El municipi disposa de normes subsidiàries del planejament (tipus b) de sòl urbà aprovades per la Comissió Territorial d'Urbanisme el 8 de febrer de 1995.  
En aquestes hi ha directrius urbanístiques per a escometre la rehabilitació del centre històric, tant des del punt de vista informatiu, justificatiu i normatiu.  
Cinqué. Per a incentivar i ordenar la rehabilitació en l'àmbit de l'àrea proposada l'Ajuntament té previst adoptar les mesures següents:  
Bonificar amb un 50% de l'impost de construccions en les llicències d'obres en l'àrea  
Eximir del pagament de taxes per ocupació de vials  
Informar des de l'oficina tècnica als particulars de les ajudes establides en el Pla d'habitatge 2005-2008 i ajudar a gestionar els expedients de rehabilitació.  
Sisé. El 2 d'octubre del 2006 s'emet un informe del Servei Territorial d'Habitatge i Projectes Urbans, en el qual s'informa que la delimitació de l'àrea proposada es considera homogènia i coherent, per la qual cosa es proposa la seua declaració com a àrea de rehabilitació.  
Seté. El 6 de novembre del 2006 s'emet proposta de declaració d'àrea de rehabilitació pel Servei de Rehabilitació de la Direcció General d'Habitatge i Projectes Urbans en què es conclou que es reuneixen els requisits especificats en el Decret 81/2006 per a declarar l'àrea de rehabilitació.  
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc  
Primer  
Declarar com a àrea de rehabilitació el centre històric de Ribesalbes, la delimitació se fixa del qual en el plànol adjunt.   
Segon  
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en aquest àmbit.  
Tercer  
De conformitat amb la disposició addicional vuitena del Decret 81/2006, de 9 de juny, i l'Orde de 15 de novembre del 2004, de la Conselleria de Territori i Habitatge, després de la qualificació provisional de l'actuació de rehabilitació, s'instal·larà un cartell informatiu, segons model facilitat per aquesta conselleria.   
Contra aquesta resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que es crega oportú.  
València, 7 de novembre del 2006.- El director general d'Habitatge i Projectes Urbans: Bernabé Bueno Miralles